S-1073/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 5. nóvember sl., á hendur S-kvk-þgf Ó-kvk-þgf G-kvk-þgf, kt. 000000-0000, Hraunbæ 16, Reykjavík og Þ-kk-þgf B-kk-þgf D-kk-þgf, kt. 000000-0000, Skógarási 17, Reykjavík, „fyrir eftirtalin brot:

I.

Gegn ákærðu báðum:

fyrir fíkniefnalagabrot, með því að hafa miðvikudaginn 14. nóvember 2012, í íbúð 4.h.h. að Hraunbæ 16 í Reykjavík, haft í vörslum sínum 15 stk. kannabisplöntur og 45,17 g af kannabisstönglum, sem lögregla fann við húsleit og lagði hald á og hafa um nokkurt skeið til þess dags ræktað greindar plöntur.

(Mál nr. 007-2012-64363)

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Gegn ákærða Þ-kk-þgf B-kk-þgf:

1. vopnalagabrot með því að hafa sama dag og greinir í ákærukafla I að Hraunbæ 16 í Reykjavík, haft í vörslum sínum eitt sverð og einn veiðihníf, sem lögreglumenn fundu við leit í húsnæðinu.

(M. 007-2012-64363)

Telst brot þetta varða við b- og d-lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. fyrir þjófnað, með því að hafa mánudaginn 12. mars 2012, í verslun Krónunnar, Bíldshöfða 20, Reykjavík, stolið tveimur lambalærum og 10 pökkum af cigil smávindlum, allt samtals að verðmæti kr. 15.834.

(Mál nr. 007-2012-18791)

Telst þetta brot varða við 244. gr. almennra hegningarlaga nr. 19/1940.

3. fyrir umferðarlagabrot í Reykjavík, með því að hafa miðvikudaginn 6. mars 2013, ekið bifreiðinni ZZ-069 sviptur ökurétti á bifreiðastæði Olís við Rauðavatn uns lögregla stöðvaði aksturinn.

(Mál 007-2013-11233)

Telst þetta brot varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

4. fyrir umferðarlagabrot í Kópavogi, með því að hafa, föstudaginn 5. júlí 2013, ekið bifreiðinni FP-487 sviptur ökurétti vestur Kársnesbraut uns lögregla stöðvaði aksturinn.

(Mál 007-2013-035068)

Telst þetta brot varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærðu verði dæmd til refsingar og til greiðslu alls sakarkostnaðar. Jafnframt er þess krafist að ofangreindar 15 stk. kannabisplöntur og 45,17 g af kannabisstönglum verði gerðar upptækar, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 3 gróðurhúsalömpum, 1 vatnstanki, 1 loftblásara, 2 mælum, 2 vatnsdælum og 1 loftsíu, með vísan til 7. mgr. 5. gr. sömu laga en þessir munir voru notaðir til framleiðslu kannabisplantnanna. Jafnframt er þess krafist að gerð verði upptæk ofangreind vopn sem hald var lagt á, samkvæmt 1. mgr. 37. gr. vopnalaga nr. 16/1998.

Ákærðu hafa fyrir dómi skýlaust játað að hafa framið brot þau sem þeim eru gefin að sök í ákærunni og eru játningar þeirra studdar sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelld fyrir brotin sem er réttilega færð til refsiákvæða í ákærunni.

Þætti ákærðu S-kvk-ef var lokið með viðurlagaákvörðun í dag.

Ákærði var dæmdur í 12 mánaða fangelsi 22. janúar 2013 fyrir þjófnað, rán og fleiri hegningarlagabrot, auk umferðarlagabrota. Með þessum dómi var dæmdur skilorðsdómur frá 2012. Auk þess hefur ákærða margoft verið refsað fyrir hegningar-, umferðar- og fíkniefnalagabrot frá 2004. Refsing ákærða nú verður hegningarauki, sbr. 78. gr. almennra hegningarlaga, auk þess sem honum verður gerð refsing samkvæmt 77. gr. sömu laga. Refsing ákærða er ákveðin 45 daga fangelsi. Þá verða hlutir gerðir upptækir eins og í dómsorði greinir.

Ákærði er dæmdur til að greiða málsvarnarþóknun skipaðs verjanda síns að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, Þ-kk-nf B-kk-nf D-kk-nf sæti fangelsi í 45 daga.

Upptækt skal vera 15 kannabisplöntur, 45,17 g af kannabisstönglum, 3 gróðurhúsalampar, 1 vatnstankur, 1 loftblásari, 2 mælar, 2 vatnsdælur og 1 loftsía.

Ákærði greiði málsvarnarþóknun skipaðs verjanda síns, B-kk-ef H-kk-ef hrl., 75.300 krónur.

A-kk-nf Í-kk-nf